**Hallásvédelem**

A hallásvédő eszköznek a megengedett szintre vagy az alá kell csökkentenie a zajhatást úgy, hogy a figyelmeztető hangjelzések még hallhatóak legyenek. A halláskárosodás zajszintje 85 dB, de az új EU-jogszabály szerint a munkáltatónak 80 dB felett biztosítani kell a zajvédő eszközt.

A hallásvédő védelmi képességét SNR értékkel adják meg. Pl. ha a mért zajszint 110 dB, 26 dB SNR értékű zajvédő eszközt kell használnunk, ami a zajszintet a biztonságos 84 dB-re csökkenti.

A megfelelő hallásvédő eszköz kiválasztásához szükséges:

* a hangnyomásszint (időbeli változás/térbeli eloszlás szerint),
* a 63-8000 Hz geometriai középfrekvenciájú oktávsávokban mért hangnyomás-szintek

**A füldugó**  
  
- kicsi és könnyű, kitölti a hallójáratot  
- kényelmesen használható más védőeszközzel  
- lágy, nem sértő, higiénikus adagolóval gyors, költségkímélő megoldás  
- illesztése több időt igényel  
- munkatársak által kevésbé látható  
- nehezebb behelyezni és kivenni  
- használhatósági ideje korlátozott  
- súlyra nehezebb

**A fültok**  
  
- egyetlen méret a legtöbb fejnagysághoz jó  
- könnyen látható messziről  
- kisebb a csillapítási szórása  
- kisebb fülfertőzéseknél is használható  
- kényelmetlen más védőeszközzel együtt  
- alkalmasságát munkahelyi körülmények korlátozhatják  
- magasabb árfekvésű

Csak olyan fültokot vegyünk, amin maradandóan fel van tüntetve:

* a gyártó neve, védjegye vagy más azonosító jele,
* a modell megnevezése,
* meghatározott viselési helyzet esetén az ELÖL, FENT, valamint BAL és JOBB jelzés,
* a vonatkozó szabvány száma.

A hallásvédő eszközöket a fellépő zajszint mértéke szerint három csoportba lehet sorolni:

**1. Csoport:** Tartós zajszint 95 dB-ig - Impulzus zaj 100 dB-ig  
**2. Csoport:** Tartós zajszint 108 dB-ig - Impulzus zaj 120 dB-ig  
**3. Csoport:** Tartós zajszint 108 dB felett - Impulzus zaj 120 dB felett

A hallásvédelem egyéni védőeszközökre vonatkozó legfontosabb szabványok:

|  |  |
| --- | --- |
| **Szabvány száma** | **Szabvány megnevezése** |
| MSZ EN 352-1 | Hallásvédők. Általános követelmények. 1. rész: Fültokok |
| MSZ EN 352-2 | Hallásvédők. Általános követelmények. 2. rész: Füldugók |
| MSZ EN 352-3 | Hallásvédők. Általános követelmények. 3. rész: Ipari védősisakra szerelt fültokok |

**Az „újrafelhasználható"-ként jelölt füldugók esetében meg kell adni a tisztítási módszert!  
A fültok csillapítási értéke 5-10 dB-t csökkenhet, ha viselője vastag keretes szemüveget visel!  
Az elektronikus fültok a halk hangokat visszaadja, vagy 12 dB-lel felerősíti!  
A rugalmatlanná vált fülpárnát ki kell cserélni!  
Ha a fejpánt kinyúlt, az egész fültokot ki kell cserélni!**